VIIENDA KOOSSEISU

OTSUS

Haapsalu,								28. aprill 2006 nr 51

Üldplaneeringut muutva detailplaneeringu
algatamine (Jaama tn 32, Lihula mnt 2a,
Laskuri tn 1 ja lähiala)

Planeering algatatakse OÜ Vivaberg (Kopli 3, 90502 Haapsalu) taotluse alusel. Algatava planeeringu eesmärk on planeerida kruntidele maakasutuseks äri- ja korterelamumaa, et ehitada kruntidele kahe- kuni neljakorruseline äri- ja korterelamu ning määrata kruntidele vastav ehitusõigus, arhitektuursed hoonestustingimused. Sellega muudetakse kehtivat planeeringut, millele vastavalt on antud kruntide sihtotstarve ”elamu ja ühiskondlike hoonetemaa”. Juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 31, § 23, planeerimisseaduse § 10 lg 5, Haapsalu põhimääruse § 12 lg 1 p 32, § 62 ja haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev Jaama tn 32, Lihula mnt 2a, Laskuri tn 1 ja nende lähiala detailplaneering.

2.	Kinnitada detailplaneeringu lähteülesanne vastavalt lisale 1.

3.	Linnavolikogu kantseleil teha otsus teatavaks OÜ-le Vivaberg (Kopli 3, 90502 Haapsalu) otsuse koopia saatmisega posti teel.

4.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

Lisa 1
Haapsalu Linnavolikogu
28.04.2006 otsusele nr 51

Jaama tn 32, Lihula mnt 2a, Laskuri 1 ja lähiala detailplaneeringu
LÄHTEÜLESANNE

Ülesande koostamise alus: planeeringu algatamise ettepaneku tegija Vivaberg OÜ taotlus 20.03.2006 reg nr 7-1.3/1515.
Lähteülesanne kehtib kaks aastat.

1. Planeeringu eesmärk
Detailplaneeringu eesmärgiks on Jaama tänava ja Lihula maantee ristmiku äärsete Jaama 32 ja Lihula mnt 2a kruntide kavandamine äri- ja korruselamumaaks, et ehitada kruntidele kahe kuni nelja korruseline äri-ja korterelamu ning Laskuri 1 krundi planeerimine parklaks. Planeeringuga määratakse kruntide ehitusõigused, arhitektuursed hoonestustingimused, haljastuse põhimõtted, kommunikatsioonide asukohad, parkimiskorraldus.

2. Andmed planeeritava maa-ala kohta
Planeeritava ala, pindalaga ca 6500 m2, asub Haapsalus, Lihula mnt ja Jaama tn ristmiku ääres. Ala külgneb äri, elamumaa ja liiklusmaaga.
Planeeritavate kruntide andmed:
1)	Jaama tn 32 – katastritunnus 18301:009:0034, kinnistusraamatu registriosa nr 1925832, pindala 2068 m2, sihtotstarbeta maa.
2)	Lihula mnt 2a – 18301:009:0034; 1925832; 310 m2, tootmismaa.
3)	Laskuri tn 1 - 18301:009:0990; 406732; 658 m2, väikeelamumaa.
Kruntide omanik on Vivaberg OÜ. Laskuri tn 1 krundil asub puitelamu, teised krundid on hoonestamata.
4)	Fortum Elekter AS-i 240 m2 suurune kasutusõigusega maaüksus, 10/0,4 kV alajaam “Võitleja”.
5)	Kruntidega piirnevad tänavate maa-alad.

3. Varem koostatud planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt on ristmiku äärde kavandatud uue ühiskondliku hoone ehitamine (s.h kauplus), ülejäänud maa on jätkuvalt elamumaa.
Koostamisel olevas Haapsalu linna üldplaneeringus on planeeritavale alele määratud sihtotstarbeks segafunktsioon äri- ja korterelamumaa. Seega algatav detailplaneering järgib üldisemaid planeeringuid.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus.
4.3	Planeeringuala kontaktvööndi funktsionaalsed ja linnaehituslikud seosed:
-	lähiümbruse olemasolev ja planeeritav liiklusskeem, s.h juurdepääsud planeeritavale alale, sõiduteed, jalakäijate liikumissuunad;
-	kontaktvööndi kruntide struktuur, hoonestuse tüübi ja mahu ning ehitusjoonte ülevaade ja analüüs.
4.4	Planeeritava ala kruntimine
- maakasutuse koondtabel (planeeringu algatamise eelne ja järgne krundi pindala, krundi kasutamise sihtotstarbed, s.h avalikku kasutusse planeeritud maa-alad).
4.5	Kruntide ehitusõigus:
- kruntide kasutamise sihtotstarbed: äri- ja korruselamumaa, transpordimaa. Anda lubatud ehitiste kasutamise sihtotstarbed;
- hoonete suurim lubatud arv kruntidel (uued, säilivad, lammutatavad): määrata planeeringuga;
- hoonete suurim lubatud ehitusalune pindala: määrata planeeringuga;
- hoonete suurim lubatud kõrgus (lamekatuse korral parapeti absoluutkõrgusena): määrata planeeringuga;
- kruntide hoonestusala piiritlemine;

4.6	Arhitektuurinõuded ehitistele:
- lubatud korruselisus: kuni 4 (maapealsed korrused);
- ehitiste katusekalle või selle vahemik: määrata planeeringuga, soovitatavalt 0-100;
- kohustuslik ehitusjoon: määrata tänavate suhtes;
- katusekatte ja välisviimistluse lubatud materjalid: määrata planeeringuga.
- hoone +-0.00 sidumine;

4.7	Haljastuse ja heakorra põhimõtted:
- kruntide piirded;
- haljastuse põhimõtted (säilitatav, likvideeritav ja planeeritav haljastus);
- vertikaalplaneerimise põhimõtted (maapinna kõrguse muutmine, sademete ärajuhtimine jmt);
- pinnakatted.

4.8	Tänavate maa-alad, liiklus- ja parkimiskorraldus:
- tänavate maa-ala piirid ja selle elementide (sõidutee, kõnnitee) kirjeldus ja laiused;
- tänavate ja ristmiku kõrgusarvud;
- liikluskorralduse põhimõtted;
- kruntide planeeritud kasutusotstarbele ja hoonestusele vastav parkimislahendus;
- kruntidele pääsu asukohad jalakäijatele ja sõidukitele, lubatavad pöörded tänavalt või piiride osad kust väljasõitude rajamine on keelatud (avaliku ruumi analüüs);
- vajadusel eramaal asuvad tänavad, mis peavad olema avalikult kasutatavad;
- nõuded puuetega inimeste liikumise tagamiseks.

4.9	 Ehitiste vahelised kujad.
4.10	Tehnovõrkude ja –rajatiste asukohad:
- planeeritavate hoonete ja rajatiste  tehnovarustuse arvestuslikud põhinäitajad ja põhimõtteline lahendus anda koostöös võrguettevõtetega (veevarustus, heitvee ja sademete vee kanalisatsioon, soojavarustus, elektrivarustus, sidevarustus, välisvalgustus);
- hüdrantide paiknemine.
4.11	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.12	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h trasside servituudid.
4.13	Kuritegevuse riske vähendavad nõuded ja tingimused: lahendada vastavalt EV 809-1:2002.
4.14	Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5. Detailplaneeringu koosseis
5.1 Situatsiooniskeem.
5.2 Tugiplaan M 1:500.
5.3 Planeeringuala kontaktvööndi funktsionaalsed ja linnaehituslikud seosed M 1:2000.
5.4 Detailplaneeringu põhijoonis M 1:500.
5.5 Tehnovõrkude planeering M 1:500.
5.6 Detailplaneeringu lahenduse illustratsioon (makett või joonis).
5.7 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist);
7.2 Lääne-Eesti Päästekeskuselt;
7.3 Pärnu Teedevalitsuse Lääne osakonnalt;
7.4 Lääne maavanema poolt määratud täiendavad kooskõlastused, juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 eksemplari paberkandjal;
-	digitaalselt, joonised jpg, dxf failina;
-	2 detailplaneeringu põhijoonist.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24. jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.
Lähteülesande juurde kuulub planeeritava ala situatsiooniskeem.